text: Болка под ребрата | Симптом
  Назад | Начало Медицинска енциклопедия Симптоми Болка под ребрата
  Болка под ребрата: състояния, които са съпроводени с усещане за болка в областта под последния чифт ребра. Болката може да обхване лявата или дясната страна.
  Ребрата обграждат и защитават различни органи в гръдния кош, включително, белите дробове и сърцето. В резултат на това болката под лявото или дясното подребрие може да показва различни състояния, които варират от сериозни до по-безобидни.
  Чести придружаващи симптоми на болка под ребрата могат да бъдат:
  болка, която се засилва при вдишване или издишване
  промени в урината или изпражненията: като цвят, консистенция или честота
  промени в цвета на кожата: като пожълтяване
  Общи характеристики на болката под ребрата
  Важно е да се определи местоположението и интензивността на болката. Тя може да е:
  устойчива или преходна;
  от дясната или от лявата страна;
  лека, умерена или силна.
  Специфичните симптоми и свързаните с тях характеристики са важни за поставянето на точна диагноза и предприемане на лечение. Тъй като ребрата обграждат жизненоважни органи е важно да не пренебрегвате усещането за болка в областта.
  Болката под ребрата може да се дължи на:
  Болести на храносмилателната система – лошо храносмилане, язва на стомаха, остър увреждане на черния дроб, проблеми с жлъчния мехур, запек.
  Симптоми, признаци и отклонения от нормата – гадене, болки в корема, болки в гърдите, киселини.
  Травми, отравяния и някои други последици от въздействието на външни причини – травми и/или фрактури в областта на гръдния кош.
  Болести на дихателната система – заболявания, засягащи белите дробове.
  Болести на пикочо-половата система – бъбречни проблеми.
  Болести на кръвта, кръвотворните органи и отделни нарушения, включващи имунния механизъм – възпаление на далака.
  Инфекциозни и паразитни болести – вирусни инфекции.
  По-чести причини за болка под ребрата
  Лошото храносмилане се нарича още диспепсия или разстроен стомах. То не е болест, а съвкупност от много често срещани симптоми – болка в корема, дискомфорт, гадене и подуване скоро след хранене. Чести причини за появата му са: хранене твърде бързо; консумация на големи количества мазнини или пикантни храни; прекалена употреба на кофеин, алкохол и газирани напитки; тютюнопушене; прием на антибиотици.
  Язвата е остро протичащ или хроничен процес, който се характеризира с нарушена цялост на лигавицата на стомаха. Проявява се с усещане за болка в горната част на корема скоро след хранене, но също така е възможно и болката да няма връзка с храненето. Проявяват се още признаци на гадене, загуба на апетит, спазми и умора.
  Малки отлагания в жлъчния мехур, които могат да предизвикат болка в горния десен квадрант на корема, гадене, повръщане и подуване на корема.
  Връщането на стомашно съдържание към хранопровода и устната кухина се означава като киселини. Те се проявяват като усещане за болка и парене в областта на гърдите или горната централна част на корема. Често се свързват и със заболяването гастроезофагеална рефлуксна болест.